hippocrates-et-corpus-hippocraticum.de-diaeta-salubri 5
5 . Τοῖσι δὲ ἐμέτοισι χρὴ καὶ τοῖσι κατακλύσμασι τοῖσι τῆς κοιλίης ὧδε χρέεσθαι · ἓξ μῆνας τοὺς χειμερινοὺς ἐμέειν , οὗτος γὰρ ὁ χρόνος φλεγματωδέστερος τοῦ θερινοῦ , καὶ τὰ νουσήματα γίνεται περὶ τὴν κεφαλὴν καὶ περὶ τὸ χωρίον τὸ ὑπὲρ τῶν φρενῶν · ὅταν δὲ ᾖ θάλπος , τοῖσι κατακλύσμασι χρέεσθαι , ἡ γὰρ ὥρη καυματώδης , καὶ τὸ σῶμα χολωδέστερόν ἐστι , καὶ βαρύτητες ἐν τῇ ὀσφύϊ καὶ ἐν τοῖσι γούνασι , καὶ θέρμαι γίνονται , καὶ ἐν τῇ γαστρὶ στρόφοι · δεῖ οὖν τὸ σῶμα ψύχειν καὶ τὰ μετεωριζόμενα κάτω ὑπάγειν ἐκ τῶν χωρίων τουτέων . Ἔστω δὲ τὰ κατακλύσματα τοῖσι μὲν παχυτέροισι καὶ ὑγροτέροισιν ἁλμυρώτερα καὶ λεπτότερα , τοῖσι δὲ ξηροτέροισι καὶ προσεσταλμένοισι καὶ ἀσθενεστέροισι λιπαρώτερα καὶ παχύτερα · ἔστι δὲ τῶν κατακλυσμάτων τὰ λιπαρὰ καὶ παχέα τὰ ἀπὸ τῶν γαλάκτων καὶ ἀπὸ ἐρεβίνθων ὕδωρ ἑφθὸν καὶ τῶν ἄλλων τοιουτέων · τὰ δὲ λεπτὰ καὶ ἁλμυρὰ , ἅλμη καὶ θάλασσα καὶ τὰ τοιαῦτα . Τοὺς δὲ ἐμέτους ὧδε χρὴ ποιέεσθαι · ὅσοι μὲν τῶν ἀνθρώπων παχέες εἰσὶ καὶ μὴ ἰσχνοὶ , νήστιες ἐμούντων δραμόντες ἢ ὁδοιπορήσαντες διὰ τάχεος κατὰ μέσον τῆς ἡμέρης · ἔστω δὲ ἡμικοτύλιον ὑσσώπου τετριμμένης ἐν ὕδατος χοέϊ , καὶ τοῦτο ἐκπιέτω , ὄξος παραχέων καὶ ἅλας παραβάλλων , ὅκως ἂν μέλλῃ ἥδιστον ἔσεσθαι , πινέτω δὲ τὸ μὲν πρῶτον ἡσυχέστερον , ἔπειτα δ’ ἐπὶ θᾶσσον . Οἱ δὲ λεπτότεροι καὶ ἀσθενέστεροι ἀπὸ σιτίων ποιεέσθωσαν τὸν ἔμετον τρόπον τοιόνδε · λουσάμενος θερμῷ προπιέτω ἀκρήτου κοτύλην , ἔπειτα σιτία παντοδαπὰ ἐσθιέτω , καὶ μὴ πινέτω ἐπὶ τῷ σιτίῳ μηδ’ ἀπὸ τοῦ σιτίου , ἀλλ’ ἐπισχέτω ὅσον δέκα στάδια διελθεῖν , ἔπειτα δὲ ξυμμίξας οἴνους τρεῖς πίνειν διδόναι αὐστηρὸν καὶ γλυκὺν καὶ ὀξὺν , πρῶτον μὲν ἀκρητέστερόν τε καὶ κατ’ ὀλίγον καὶ διὰ πολλοῦ χρόνον , ἔπειτα δὲ ὑδαρέστερόν τε καὶ θᾶσσον καὶ κατὰ πολλόν . Ὅστις δὲ εἴωθε τοῦ μηνὸς δὶς ἐξεμέειν , ἄμεινον ἐφεξῆς ποιέεσθαι τοὺς ἐμέτους ἐν δυσὶν ἡμέρῃσι μᾶλλον , ἢ διὰ πεντεκαίδεκα · οἱ δὲ πᾶν τοὐναντίον ποιέουσιν . Ὁκόσοισι δὲ ἐπιτήδειον ἀνεμέειν τὰ σιτία , ἢ ὁκόσοισιν αἱ κοιλίαι οὐκ εὐδιέξοδοι , τουτέοισι πᾶσι ξυμφέρει πολλάκις τῆς ἡμέρης ἐσθίειν , καὶ παντοδαποῖσι βρώμασι χρέεσθαι καὶ ὄψοισι πάντας τρόπους ἐσκευασμένοισι , καὶ οἴνους πίνειν δισσοὺς καὶ τρισσούς · ὁκόσοι δὲ μὴ ἀνεμέουσι τὰ σιτία , ἢ καὶ κοιλίας ἔχουσιν ὑγρὰς , τουτέοισι πᾶσι τοὐναντίον τουτέου τοῦ τρόπου ξυμφέρει ποιέειν .
Lemmas: 5 . ὁ δέ ἔμετος χρή καί ὁ κατάκλυσμα ὁ ὁ κοιλία ὧδε χράω · ἕξ μείς ὁ χειμερινός ἐμέω , οὗτος γάρ ὁ χρόνος φλεγματώδης ὁ θερινός , καί ὁ νόσημα γίγνομαι περί ὁ κεφαλή καί περί ὁ χωρίον ὁ ὑπέρ ὁ φρήν · ὅταν δέ εἰμί θάλπος , ὁ κατάκλυσμα χράω , ὁ γάρ ὥρα καυματώδης , καί ὁ σῶμα χολώδης εἰμί , καί βαρύτης ἐν ὁ ὀσφῦς καί ἐν ὁ γόνυ , καί θέρμη γίγνομαι , καί ἐν ὁ γαστήρ στρόφος · δέω οὖν ὁ σῶμα ψύχω καί ὁ μετεωρίζω κάτω ὑπάγω ἐκ ὁ χωρίον οὗτος . εἰμί δέ ὁ κατάκλυσμα ὁ μέν παχύς καί ὑγρός ἁλμυρός καί λεπτός , ὁ δέ ξηρός καί προσστέλλω καί ἀσθενής λιπαρός καί παχύς · εἰμί δέ ὁ κατάκλυσμα ὁ λιπαρός καί παχύς ὁ ἀπό ὁ γάλα καί ἀπό ἐρέβινθος ὕδωρ ἑφθός καί ὁ ἄλλος τοιοῦτος · ὁ δέ λεπτός καί ἁλμυρός , ἅλμη καί θάλασσα καί ὁ τοιοῦτος . ὁ δέ ἔμετος ὧδε χρή ποιέω · ὅσος μέν ὁ ἄνθρωπος παχύς εἰμί καί μή ἰσχνός , νῆστις ἐμέω τρέχω ἤ ὁδοιπορέω διά τάχος κατά μέσος ὁ ἡμέρα · εἰμί δέ ἡμικοτύλιον ὕσσωπος τρίβω ἐν ὕδωρ χοός , καί οὗτος ἐκπίνω , ὄξος παραχέω καί ἅλς παραβάλλω , ὅπως ἄν μέλλω ἡδύς εἰμί , πίνω δέ ὁ μέν πρῶτος ἡσυχής , ἔπειτα δέ ἐπί ταχύς . ὁ δέ λεπτός καί ἀσθενής ἀπό σιτίον ποιέω ὁ ἔμετος τρόπος τοιόσδε · λούω θερμός προπίνω ἄκρατος κοτύλη , ἔπειτα σιτίον παντοδαπός ἐσθίω , καί μή πίνω ἐπί ὁ σιτίον μηδέ ἀπό ὁ σιτίον , ἀλλά ἐπέχω ὅσος δέκα στάδιον διέρχομαι , ἔπειτα δέ συμμείγνυμι οἶνος τρεῖς πίνω δίδωμι αὐστηρός καί γλυκύς καί ὀξύς , πρῶτος μέν ἄκρατος τε καί κατά ὀλίγος καί διά πολύς χρόνος , ἔπειτα δέ ὑδαρής τε καί ταχύς καί κατά πολύς . ὅστις δέ εἴωθα ὁ μείς δίς ἐξεμέω , ἀγαθός ἐφεξῆς ποιέω ὁ ἔμετος ἐν δύο ἡμέρα μάλα , ἤ διά πεντεκαίδεκα · ὁ δέ πᾶς ἐναντίος ποιέω . ὁπόσος δέ ἐπιτήδειος ἀνεμέω ὁ σιτίον , ἤ ὁπόσος ὁ κοιλία οὐ εὐδιέξοδος , οὗτος πᾶς συμφέρω πολλάκις ὁ ἡμέρα ἐσθίω , καί παντοδαπός βρῶμα χράω καί ὄψον πᾶς τρόπος σκευάζω , καί οἶνος πίνω δισσός καί τρισσός · ὁπόσος δέ μή ἀνεμέω ὁ σιτίον , ἤ καί κοιλία ἔχω ὑγρός , οὗτος πᾶς ἐναντίος οὗτος ὁ τρόπος συμφέρω ποιέω .